LOS ANGELES POLITIDISTRIKT ER LANDETS STØRSTE POLITIDISTRIKT
OG TJENER NATIONENS MEST BEFOLKEDE AMT.
DE EFTERFORSKER DE MEST BRUTALE OG KOMPLICEREDE MORD.
DETTE ER DERES HISTORIER.
2. MAJ 2012
Første gang jeg hørte, at Gavin kunne være forsvundet, var en onsdag.
Hans kone Lisa havde ringet
og spurgt, om jeg havde hørt fra min bror Gavin,
og jeg sagde: "Nej."
Og jeg sagde: "Hvorfor?"
Hun forklarede, at han ikke havde hentet en af drengene fra skolen.
Smith er velkendt i Calabasas-samfundet,
spiller golf og går på stranden, hans persona er større end livet selv.
Han blev sidst set tirsdag aften, da han forlod en ven
i Oak Park-kvarteret nær Agoura Hills.
Gavin Smith var Fox-direktør. Han var større end livet selv.
Vi skal finde ud af: "Er der en grund til, at denne person er væk?"
Det er et mysterium.
Jeg prøvede at få fat på ham.
Jeg lagde beskeder og bad ham ringe,
skrive og sige, at alt er okay.
20th Century Fox-direktøren forsvandt efter at have kørt i sin sorte Mercedes.
Ingen havde hørt fra ham.
Ingen opkald, beskeder, intet.
Der er mistænkelige omstændigheder ved den savnede mand.
Man skal se på alle mulighederne.
Jeg ville aldrig have drømt om,
at noget som det her kunne ske.
LA politidistrikt er de bedste af de bedste.
Nogle af de mest kendte sager bliver ført i Los Angeles.
Man skal være 110 procent dedikeret.
Det er mord. Det er den alvorligste kriminalitet.
Det hele kan koges ned til passion og pligtfølelse.
Retfærdighed kommer med sandheden.
I maj 2012 havde jeg lige forladt en særlig opgave
i en taskforce, som jeg var i,
og jeg blev flyttet tilbage til gulvet.
GULVET - HVOR KRIMINALBETJENTE I DRABSAFDELINGEN ARBEJDER
Denne sag om Gavin Smith,
som havde været forsvundet i en uge,
var startet i afdelingen for savnede personer.
Da den blev kigget nærmere på,
gjorde efterforskerne vores overordnede opmærksom på den.
Så jeg blev sat på denne sag
med mistænkelige omstændigheder om en savnet person.
Disse sager kommer til afdelingen for savnede personer.
Når man har sådan en sag,
håber man altid, at man finder personen i live.
En voksen kan tage hen, hvor de vil,
og de behøver ikke informere nogen om det,
med mindre de er prøveløsladt.
Hvis man er forsvundet, er spørgsmålet: "Hvorfor er denne person forsvundet?"
Sagen bliver sendt til drabsafdelingen, hvis der er mistanke om en forbrydelse.
2. MAJ 2012 GAVIN SMITH MELDES SAVNET
9. MAJ 2012 TY LABBE FÅR SAGEN
Vi har brug for hjælp fra offentligheden…
GAVINS KONE
…med oplysninger, der kan føre til, at vi finder
deres far, min mand, Gavin Smith.
Min partner John O'Brien og jeg fik sagen.
Vi blev orienteret af kriminalbetjenten fra afdelingen for savnede personer,
og så kørte vi ud og mødte Gavin Smiths kone.
Vi mødte hende i et privat indhegnet område i San Fernando Valley.
San Fernando Valley er en 500 kvadratkilometer
stor nordlige del af byen Los Angeles.
Den vestlige San Fernando Valley er primært et boligområde
for den øvre middelklasse, et forstadssamfund, som Amerika kender,
fordi de forbandede Kardashians bor i Calabasas.
Da vi talte med Lisa første gang, var hun tydeligvis så oprevet,
som alle ville være.
Vi prøvede at berolige hende med,
at vi var der for at hjælpe hende og finde hendes mand.
De var en familie i krise. Hendes søn var der.
Gavins søster Tara var der.
De var meget hjælpsomme og gav os masser af informationer.
Vi fandt ud af, at han var en fænomenal atlet.
Basketball var hans liv.
Han var All-American og spillede for UCLA.
1975 NCAA-MESTERSKAB
Han var større end livet selv,
og det var ikke kun hans højde.
Han var en utrolig flot mand.
Han havde et fantastisk smil.
Vi boede i San Pedro.
Vi boede ti minutter fra Ports O' Call restaurant.
Det var der, Gavin arbejdede dengang, og Lisa kom ind.
Hun satte sig i baren.
Gavin var bartender. De faldt for hinanden, og det var skønt.
De fik deres første søn inden for de første par år.
De var meget forelskede.
Han var med i et par film.
Han var med i filmen Glitz.
Giv mig en grund!
Han lavede også noget stuntarbejde, og han brækkede ryggen.
Virkelig ødelæggende.
Det var et vendepunkt for ham, for han var sengeliggende i lang tid.
Jeg tror, han indså, at det ikke var noget for ham.
Så han endte med at få et job hos 20th Century Fox.
Han var ansvarlig for filmdistribution på vestkysten.
Han elskede at være i filmbranchen.
Lisa havde fortalt os, at Gavin ikke kom på arbejde
og ikke talte med nogen.
Så det var meget usædvanligt.
Og så havde han heller ikke hentet sin søn fra skolen,
det var et rødt flag,
for i alle deres år sammen var han aldrig forsvundet.
Det var meget usædvanligt,
at en som ham ikke dukkede op på arbejde,
ikke hentede deres barn og bare forsvandt ud i den blå luft.
Lisa fortalte om en affære, der fandt sted…
1989 - GAVIN & LISA GIFTES 2010 - 1. AFFÆRE
…de var separeret, og han boede ikke i huset i øjeblikket.
Hun havde opdaget hans utroskab før.
Han lovede, at det ville stoppe.
Lisa tog ham i at være utro igen et år senere
med en kvinde ved navn Melanie.
2011 - 2 . AFFÆRE
Og da hun fandt ud af det, smed hun ham ud.
2012 GAVIN BOR HOS KOLLEGA
Han fik hjælp af en kollega, og han boede i hendes gæsteværelse,
at hun sagde, at hun så ham i live omkring klokken 22 den 1. maj.
1. MAJ 22:00 GAVIN SIDST SET AF KOLLEGA
2. MAJ - GAVIN MELDES SAVNET
Han tørrede noget vasketøj, og så gik han.
Aftenen før Gavin forsvandt, talte jeg med ham.
Jeg kunne fornemme, at han var meget fortvivlet
og i krise over de beslutninger, han havde truffet.
Han havde talt med mig om sit forhold til Melanie.
Så vidt jeg forstod, havde han afsluttet det forhold,
og han vidste, at han ville tilbage til familien,
tilbage til forholdet, og han ville være far igen.
Det var det eneste, han ville.
Undskyld.
Jeg husker bare, at han
elskede sine drenge så højt.
Og han elskede vores døtre så højt,
som om de var hans egne.
Det er en af de ting, jeg ved,
at han, som far, ikke kunne have gjort det bedre.
Der foregår noget mærkeligt.
Stak han af med en af de kvinder eller en anden?
Ville han bare finde sig selv igen?
Begik han selvmord?
Lisa er vred. Han var hende utro to gange.
Planlagde hun det?
"Fuck det svin. Jeg hyrer en til at bortføre ham.
Jeg forgifter ham." Det kunne være hvad som helst.
Vi skulle følge op og undersøge en masse,
så vi kunne udelukke folk.
Vi følger op på spor og al den information, vi har indsamlet,
om folk, han har været i kontakt med, og som han har kendt.
Da vi talte med Lisa første gang, sagde hun:
"Min mand har en affære med en, der hedder Melanie.
Måske skulle I tale med hende."
Så det gjorde vi.
Hun kommer ned i en hvid pyjamas med pailletter,
der var næsten 100 procent gennemsigtig,
og vi sidder over for en kvinde, der er meget sexet og forførende.
Man prøver at være professionel og stille spørgsmål,
og man tænker: "Det er bare endnu en dag i en politimands liv."
Man ser på sin partner og siger: "Fuck, mand. Du skal ikke røre mig.
Jeg må hjem og se til min kone. Det her er fucking skørt."
Melanie var meget hjælpsom.
Hun sagde: "Ja, vi havde en affære."
At Gavin var meget følsom,
men at hun ikke ville skabe problemer i hans ægteskab.
Hun sagde: "Jeg er færdig. Jeg gider ikke dette drama."
Efter at have talt med Melanie første gang følte jeg ikke, hun skjulte noget,
men vi kunne ikke udelukke, hun var involveret.
Der var andre ting, der skulle gøres.
De har sat billeder af Gavin Smith og hans bil op.
Konen Lisa, sønnen Austin og frivillige finkæmmer området i Sylmar.
Han har en familie, der venter på ham. Vi elsker ham højt. Det er svært, men…
Jeg tænker på alle de gode stunder, vi havde.
Og hvis vi finder ham, får jeg mange flere.
Lisa forsøgte at indsamle informationer.
Jeg vidste, de kunne bruge hjælp,
så jeg gik derned og blev ved med
at lave eftersøgninger og tale med folk.
Jeg gjorde alt for at finde ud af, hvor han var.
Han forsvandt.
Han havde ikke longboardet.
Lisa Smith er sikker på, at nogen derude ved noget.
10. MAJ 2012 GAVIN SAVNET: 8 DAGE
Gavin Smiths telefon var en stor brik i puslespillet,
for nu kunne man tegne et billede.
Hvornår mistede hans telefon forbindelsen, og hvornår blev han sidst set,
før han forsvandt?
Afdelingen for savnede personer havde set på det med telefonen.
Vi gik tilbage med en mere omfattende dommerkendelse.
Vi kiggede på Gavin Smiths telefondata og fandt ud af,
at den aften, hvor hans telefon mistede forbindelsen,
ringede han til Lisa, de tre drenge, Tara
og en kvinde ved navn Chandrika Creech.
Vi vidste, at hun var den sidste, der talte med ham.
Vi måtte finde ud af, hvem den pige var.
Lisa Smith havde fortalt os, at Gavin mødte Chandrika
på et rehabiliteringscenter ved navn Matrix.
2. MAJ 2012 GAVIN SMITH MELDT SAVNET
2008 GAVIN MØDER CHANDRIKA
Med al den smerte, Gavin havde, da han brækkede ryggen,
kunne kun opiater lindre hans smerter på det tidspunkt.
Så han endte med at bukke under for afhængighed,
og han fortalte mig, at han var på afvænning.
Da han var der,
kom Chandrika også derind for at få styr på sit liv og sin afhængighed.
I starten var Chandrika en del af Gavins støttegruppe,
men deres forhold udviklede sig,
og Gavin havde en ret vild affære med Chandrika.
Lisa konfronterede Gavin med det, og han tilstod.
Forholdet med Chandrika varede omkring et år,
og hendes mand John Creech var klar over det.
Som et resultat af at Lisa opdagede det,
troede Lisa, at det forhold var slut.
2010 GAVIN STOPPER AFFÆREN MED CHANDRIKA
Vi havde en savnet person, der havde en affære med Chandrika.
Det får hende på radaren.
Vi ville interviewe hende, og vi fangede hende hjemme i hendes hus.
Da vi interviewede Chandrika, var hun et nervevrag.
Hun var bange, ængstelig, undvigende.
Hun var over det hele.
Hun havde talt med ham.
Hun vidste ikke, hvor han var, men hun holdt af Gavin.
Hun nægtede at vide, hvad der skete med Gavin Smith,
efter de havde kontakt den 1. maj 2012.
Under interviewet kørte en sort sportsvogn ind på den blinde vej,
stoppede, bakkede ud og kørte væk.
Vi talte med Chandrika,
og hun indrømmede, at det var hendes mand John.
Kriminalbetjentene ville selvfølgelig gerne tale med ham,
men han kørte væk, så de bliver selvfølgelig mistænksomme.
Vi fandt ud af, at han var tidligere straffet.
Han var prøveløsladt af Glendale politi.
Han var involveret i narkohandel og den slags.
Så ja, vi ville straks finde ud af, hvor han var.
Som betjent ser jeg en tidligere indsat, jeg ser en fyr med baggrund i narkotika…
Han er sur over, at hans kone havde en affære.
Sig, hvad I vil. En and er en and.
Jeg ser en and, der ligner en and, går og taler som en and,
så er det nok en fucking and.
Vi mistænkte ham med det samme.
Vi så på John Creechs telefonopkald.
Nu skulle vi finde ud af,
hvordan John Creechs telefon passede med Gavin Smiths bevægelser
og opkald den aften, han forsvandt.
Jeg havde en meget stærk baggrund i telefonanalyse og kortlægning,
og vi så bizarre mønstre.
Politiet kunne fastslå, at natten til den 1. maj 2012
var Gavin og Chandrika i fysisk kontakt med hinanden.
Og faktisk lokaliseres Gavin Smiths og Chandrikas telefoner
i et område af Hidden Hills ikke langt fra Creech-huset
på et sted, der betragtes som et elskovssted.
Hvor var John Creechs telefon henne? Den var…
Hold da kæft! Den var i området, hvor Chandrika var.
Og i kortlægningen af mobilmasterne fandt vi alle tre telefoner der.
På det tidspunkt kunne vi regne ud, at der var sket noget slemt.
Selvom sagen startede som en sag om en savnet person,
så vidste vi, hvad vi havde på det tidspunkt.
Det var et mord.
8. JUNI 2012 GAVIN SAVNET: 5 UGER
Vi anede ikke, hvor John Creech var på det tidspunkt,
men min partner og jeg havde beviser nok til
at få en ransagningskendelse til John og Chandrikas hjem.
Chandrika var hjemme. Hendes gamle bedstemor var der.
Chandys bedstemors plejer Reina Lim var der.
Naboerne siger, der bor en sød familie,
men de siger også, at de høje buske, overvågningskameraer
og advarselsskilte om at holde sig væk
er blandt de mange tegn, der vakte mistanke.
Unormal adfærd?
Der kommer nogle biler, som holder udenfor et stykke tid.
Vi fandt ikke mange fysiske beviser, der kunne hjælpe os i sagen,
men vi kunne dokumentere en masse ting,
som i en efterforskers tankegang giver mening.
Det er for eksempel en blind vej. Der er fem huse.
Og dette hus er et rent palads.
Det har et kompliceret kamerasystem.
Det har bronzestatuer til 8.000 dollars af Buddha i koi-dammen i forhaven.
Han har en voldgrav, en specialbygget pool til omkring 200.000 dollars.
De andre huse?
Ja, det er West Hills. Det er et fint område, men ikke så fint.
Vi fandt ud af, at Chandrika ikke vidste, hvordan hendes mand betalte for det,
og hun kan ikke svare på, hvad han arbejder med,
hvordan han tjener sine penge, om han betaler skat…
Er vi dumme? Er vi så fucking dumme, det er kriminelt?
Hun taler tydeligvis ikke sandt.
Under ransagningskendelsen var hun skrækslagen.
Hun vidste ikke, hvad hun skulle gøre.
Jeg vidste ikke, om hun var involveret, men hun vidste noget, hun ikke fortalte.
Hun fortalte os, at John var i Chicago.
Hun havde ingen forklaring på, hvorfor han bare tog til Chicago.
Hvad sker der med det?
Vi fandt ikke den rygende pistol,
vi fandt ikke hans hænder med sår og blå mærker,
men vi fik en masse informationer. Vi var på rette vej.
Vi beder stadig om offentlighedens hjælp.
Vi modtager gerne informationer fra offentligheden.
Vi fik et tip om, at Gavin Smith blev set på en bistro eller café i Morro Bay.
Nogen havde set ham i Morro Bay.
Han havde gået på UCLA, og han kendte Gavin.
Og så bekræftede servitricen, at det var Gavin.
Jeg tænkte: "Åh gud. Ja. Okay. Han gik bare lidt under jorden."
Så kørte jeg derhen.
Jeg tror, det satte gang i motoren,
og jeg var i højeste gear.
Vi skal have kontrol over efterforskningen,
men også vide, at den kan komme ud af kontrol når som helst.
Det kan være stort eller småt, men den kommer ud af kontrol,
og man skal håndtere det.
Man er den ledende kriminalbetjent.
Man har Tara og alle mulige i højeste beredskab derude,
der banker på døre i Morro Bay og alt muligt.
Vi havde 60 til 100 observationer,
og vi vidste, det var et mord, men jeg kan ikke bevise det.
Så jeg må følge op på det.
Hvad skal jeg så gøre?
Jeg sender to kriminalbetjente til Morro Bay for at følge op på,
om han spiser fransk løgsuppe på et hotel.
Så hård og ligefrem som Ty kan være,
nogle ville endda sige ubehagelig,
vil han vise:
"Jeg taler måske sådan her, men jeg er her for jer."
Jeg kalder ham Ragin' Cajun, for han har den personlighed.
Han er højrøstet og larmende.
Men som kriminalbetjent ved jeg, han havde den passion,
og han bekymrede sig om sine sager, og han bekymrede sig om alle os.
Jeg blev opdraget med: "Hvis du ikke kan lide det, så sig det."
Jeg var ligeglad med, hvem jeg fornærmede.
LOS ANGELES POLITIDISTRIKT DRABSAFDELING
Sporet fra Morro Bay virkede så troværdigt.
Servitricen kom ud og sagde: "Måske var det ikke ham.
Journalisten fik det til at virke, som om det var ham."
Jeg ved ikke, hvordan det skete.
Men det var virkelig skuffende.
Hun troede, der var sket noget meget slemt med Gavin,
men man har ingen endegyldige beviser, så man håber, han er i live,
men man ved, at før eller siden får man nok de værste nyheder.
22. JUNI 2012 GAVIN SAVNET: 7 UGER
Kriminalbetjentene havde set på John Creechs bevægelser
og fastslået, at John Creech havde en plettet straffeattest.
Faktisk var han blevet sigtet for transport af ulovlige stoffer.
Han erklærede sig skyldig i distribution af narkotika,
og i stedet for at komme i fængsel, blev han politiinformant
og arbejdede med Glendale politi.
Men han var så ubrugelig,
for han gav dem intet. Han tog dem ved næsen.
John Creech var stadig i Chicago-området,
og vi ville have ham ind til afhøring.
Så vi kontaktede Glendale-kriminalbetjenten Dave Kellogg,
og han sagde ja til at hjælpe.
Dave fik ham ind, og vi fik Dave til at sætte sig ind i et rum.
Vi satte mikrofon og kamera i rummet.
Så kom vi ind.
Vi præsenterede os selv.
Vi stillede spørgsmål om Gavin Smith.
John Creech var cool og forsøgte at være charmerende,
forsøgte at være skarp.
Klassisk svindler.
"Ja. Jeg kender ham." "Har du truet ham på nogen måde?"
"Nej, aldrig!"
Han nedtonede bare alt, så jeg måtte prøve en anden vinkel.
Jeg prøvede at få Gavin til at ligne en dårlig person.
Jeg sagde:
"Gavin var en stalker.
Han ville forføre kvinder."
Jeg gjorde, hvad jeg kunne for at få ham op at støde.
"Jeg forstår, hvis du gjorde ham noget. Lad os komme til sagen."
Men han knækkede ikke.
Vi fortæller dommeren om Creechs mulige involvering
i Gavin Smiths forsvinden
og hans manglende opfyldelse
af sin forpligtelse til at give oplysninger til politiet.
Så dommeren varetægtsfængslede Creech på grund af hans narkotikasag.
MODTAGELSE AF INDSATTE
Det er godt, når man kan få en, man tror, har dræbt nogen, væk fra gaderne.
Det gav os tid til at gå ned i sagen og efterforske den.
Så vi kiggede på John Creechs telefondata, hvem han ringer til, hvem ringer til ham.
Og vi bemærker, at efter Gavin Smith havde talt med Chandrika den aften,
Gavin forsvandt, lavede John Creech en række telefonopkald efter hinanden.
Han ringede til det samme nummer, og det nummer var Jorge Valles'.
Da vi undersøgte ham, indså vi, at han arbejdede for Creech.
Hr. Valles havde arbejdet en del i Creech-hjemmet,
og derfor udviklede Jorge Valles og John Creech et venskab.
Den nat Gavin forsvandt,
blev ofrets, John Creechs og Jorge Valles' telefon
registreret af et mobiltårn lige i Jorges baghave.
00:30 - GAVINS, CHANDRIKAS OG JOHNS TELEFONER PINGER I SAMME OMRÅDE
02:00 - 02:30 JOHN RINGER 7 GANGE TIL JORGE
Vi kontaktede Jorge Valles.
Første gang vi talte med Jorge Valles, var han som en fisk på land.
Valles fortæller, at John Creech havde ringet til ham
i de tidlige morgentimer den 2. maj 2012
og sagt, at han havde brug for hjælp, og at han var på vej hjem til ham.
Valles er lidt overrasket over det,
men Creech siger, han har brug for hjælp til at flytte en bil,
og det er en Mercedes-Benz.
Jorge Valles så noget, der lignede en mumie
pakket ind i sengetøj på passagersædet,
og John Creech sagde til Jorge Valles: "Jeg dræbte ham.
Du skal gemme ham."
Jorge siger: "Du er fucking gal. Du gemmer ham ikke her."
Jorge Valles var meget tilbageholdende
med at fortælle kriminalbetjentene, hvad der så skete,
men han følger efter John Creech i den sorte Mercedes
til et hus i Porter Ranch-området, et indhegnet boligområde.
De kører op til et af husene.
Da Creech kommer til hjemmet,
kører han den sorte Mercedes ind i garagen,
efterlader den sorte Mercedes der, og så forlader de stedet.
Så sagde John Creech til ham: "Skil dig af med telefonen."
Stakkels Jorge var dum nok til at tage telefonen.
Jorge smed den i en skraldespand bag en McDonald's næste dag.
Jorge så skader på Creechs hænder.
Han så, hvad han troede, var et lig,
men han kunne ikke identificere nummerpladen eller liget.
Så vi havde stadig ikke nok at give til statsanklageren.
Kriminalbetjentene kan fastslå
at det hjem, som John Creech og hr. Valles havde besøgt,
tilhørte en mand ved navn Stan McQuay.
Stan McQuay er Johns træningskammerat.
Sundheds- og fitnessguru for stjernerne.
Stan McQuay blev taget med på Lost Hills politistation.
Vi ville tale med ham, men han ville have sin advokat.
Så en højprofileret advokat kom for at repræsentere Stan McQuay.
Han var meget ærlig. "Ty, han vil ikke tale med dig.
Jeg vil fraråde ham det." "Tal med ham."
Og det gjorde han.
Der gik fem minutter, 20 minutter, 40, 50…
Jeg sagde til John: "Det er godt for os.
Jo længere han er derinde, jo bedre,
for jo længere han er der, jo mere taler de."
Og advokaten tænker nok: "Åh, fuck! Åh!
Hvad gjorde du så?"
Så han kom ud, og jeg elskede det, for han lignede en pisket hund.
Når man ser en forsvarsadvokat, der ligner en pisket hund,
er det en smuk ting.
Man tænker: "Fuck, ja. Nu sparker vi røv."
Det er de små ting, der gør os kriminalbetjente glade.
"Vi har overtaget."
Så siger han fandeme: "Hey, mand." Han vil tale med os.
"Kan vi gøre det på jeres kontor i morgen?"
"Absolut! Intet problem."
Han siger: "Kriminalbetjente, kan I give ham et lift hjem?"
Jeg sagde: "Ja, intet problem. Det klarer vi."
Når man arbejder i drabsafdelingen,
skal man kunne navigere uden at bruge motorvejen.
Så vi tog sidegader, og jeg stoppede ved hvert fucking rødt lys
i lang tid. Vi havde en god samtale.
Stan McQuay fortalte os, at John dukkede op
og bad ham om at parkere bilen i garagen.
Han sværger, at han ikke vidste, liget var der, før det begyndte at stinke.
Intet kan stoppe lugten af et rådnende lig.
Så han sagde, at han overtalte Creech til at komme op og få liget væk.
Han sagde, at John Creech dukkede op med en U-Haul-varevogn,
han fik liget ud af bilen og læssede det selv i varevognen.
Og til sidst tog John Creech Gavin Smiths Mercedes-Benz
og kørte den ud af garagen.
Vi fik en dommerkendelse til U-Haul
med alle de kendte personer i sagen,
men ingen af vores mistænkte
havde lejet udstyr inden for vores tidsramme.
Det var frustrerende.
JUNI 2012 JOHN CREECH VARETÆGTSFÆNGSLET
Gavin var savnet og formodet død.
DECEMBER 2012 GAVIN SMITH SAVNET 7 MÅNEDER
Vi havde hverken liget eller bilen.
Vi vidste ikke, om der var et våben.
Sagen var ved at blive kold, så hvad skulle vi gøre nu?
Min partner John og jeg ved godt,
at det ikke er dam, det er skak.
Og i dette skakspil, vi kriminalbetjente spiller med skurkene,
er der intet ur, der tæller ned. Det er dit træk.
Begge kriminalbetjente, Labbe og O'Brien, var yderst hjælpsomme.
Sagen blev ikke løst i de første 48 timer. Det gjorde den ikke.
Men de havde en personlig interesse i det,
og de ville se det til ende.
FEBRUAR 2013 GAVIN SAVNET: 9 MÅNEDER
I begyndelsen af februar 2013
spiller en pensioneret kriminalbetjent fra drabsafdelingen
tennis med en gruppe mænd,
og en af de mænd
er Chandrikas far.
Mens de spillede tennis, opførte Chandys far sig underligt.
Han sagde, at hans datter flyttede hjem til dem,
og hun talte om, at hendes mand havde dræbt nogen,
og hendes far var så rystet over det, at han måtte fortælle det til en ven.
Denne kriminalbetjent kender mig,
og han gav mig informationen med det samme.
Jeg præsenterede mig for Chandys far,
og han sagde: "Jeg fortæller dig alt, hvad jeg ved."
Han sagde: "Jeg tror, bilen stadig eksisterer.
Den er nok blevet hugget op
af en autoophugger, men der er stadig noget tilbage af den."
Og han sagde:
"Se nærmere på Reina Lim, Chandys bedstemors plejer."
Det var ret overraskende for os begge.
Jeg tænkte: "Umuligt."
Hun er bare en lille 70-årig,
ikke mistænkelige, kristne, filippinske plejer
for en døende gammel kvinde, der er i familie med Chandrika.
Klokkerne begyndte bare at ringe på det tidspunkt.
"For helvede. Hun har været der hele tiden."
Nogle gange er det bedre at være heldig end god,
fordi det er et spørgsmål om timing.
Pludselig får man et gennembrud, og det…
Det var rent held.
Når man har heldet med sig, må man udnytte det.
"Lad os finde hende."
Så vi begyndte at overvåge Reina.
En dag efter arbejde tog vi kontakt til hende på parkeringspladsen.
Man kunne se, hun blev skræmt.
Hun vidste, hvem vi var, og hvad vi efterforskede.
Vi talte bare med hende og forklarede, hvad der foregik,
hvordan hendes navn kom op i sagen, og hun ville gerne hjælpe.
Jeg følte, hun var sandfærdig.
Hun viste os dokumentation,
der beviste, at hun betalte regningen for et depot, som John Creech havde.
Om hun vidste det eller ej, betalte hun regningen
for et depot, hvor der var beviser fra et mord.
Jeg ved ikke med jer, men jeg ser et mønster.
"Jorge, vil du gemme telefonen?"
"Stan, må jeg gemme fyrens bil og lig
i dit hus i fem dage?"
"Reina, kan hun betale regningen?"
Kan I se et mønster her?
Det er en klassisk svindler.
Han brugte andre til at gøre sig selv mindre skyldig.
DEPOT
Vi kommer ud med vores dommerkendelse.
Og da vi åbner låsen, finder vi Gavin Smiths bil derinde.
Det var ret spændende, for nu havde vi vores offers bil
intakt og ikke hugget op.
Det er bare heldigt.
Efterforskningsguderne vogtede over os den dag.
Da bilen blev fundet,
var de overbevist om, det ville blive en komplet efterforskning,
der ville føre til en retssag,
og jeg arbejdede officielt med Ty.
Jeg vidste, at Bobby havde et meget godt ry
blandt efterforskerne i min enhed, som jeg respekterede.
Han kom fra afdelingen for større forbrydelser,
hvilket er et stærkt CV i anklagemyndigheden.
Han var en stor kanon.
De ville have beviser på,
om Gavin Smith døde i bilen.
Kriminalteknikerne har meget vigtigt arbejde at gøre med bilen.
De vil lede efter blodbeviser.
De vil lede efter serologiske beviser, dna, spyt, hår,
alt, der kan forbinde Gavin Smith med at være i bilen.
Vi så, at nummerpladerne var fjernet.
VIN-nummeret var intakt.
Det var ikke fjernet.
Sådan identificerede vi den. Det var gerningsstedet.
Man kunne se blod,
meget tørt blod på passagersiden,
på gulvet, instrumentbrættet, loftet, bagsædet.
Der var blodstænk, hvilket betyder gentagne slag,
og blodet sad fast i loftet.
Vi så tørt blod inde i dørkarmen,
hvor døren lukker.
Jeg er ikke overbevist om,
at Gavins hoved ikke blev sat ind i dørkammen
og smækket mange gange.
Han tæskede ham sønder og sammen.
Tag ikke fejl. Dette er en ond mand.
Den 57-årige Smith forsvandt 1. maj 2012.
Et år senere blev hans Mercedes fundet på et depot i Simi Valley.
Vi måtte forbinde John Creech med Gavin Smiths bil.
Man vil tjekke bilen for fingeraftryk,
og man har meget fokus på, hvor kriminalteknikerne skal lede.
Beviserne indikerede, at han blev dræbt i bilen.
Hr. Creech er stadig interessant.
RETSMEDICINER
Dna-prøverne kom ind, blodbeviserne.
Blodbeviserne stammede fra Gavin Smith.
Jeg husker en af de ting, jeg så.
Nummerpladen var væk,
men nummerpladens skrue på venstre side var skruet i igen.
Jeg ville have den testet for dna,
og det endte med at matche John Creech.
Det var bittersødt.
For jeg vidste…
…at det var…
Den måde, de beskrev det på,
fortalte mig, at der var mange biologiske beviser og dna i bilen.
Så der vidste jeg det.
Det var i det øjeblik…
Man ved, at nu er der ingen vej tilbage.
Og så spørger man bare sig selv:
"Hvordan skete det? Hvordan var hans sidste øjeblikke?"
Det er svært.
Det er hårdt.
DOMSTOL
En anklagers syn på beviserne på det tidspunkt vil være,
at man nu rent juridisk kan bevise, at vi havde stærke indicier for,
at John Creech var årsagen til, at han var død.
Der var tydeligvis stadig vigtige dele af historien,
som vi ikke kendte endnu.
På det tidspunkt i sagen havde vi to vidner, der samarbejdende.
Vi havde Jorge Valles og Stan McQuay.
Det eneste, vi ikke havde, var ofrets lig,
og vi havde stadig ingen øjenvidner eller nogen, der så, hvordan der skete.
Der var alt for mange ubekendte i forhold til fakta.
Sager uden lig er nogle af de sværeste sager at bevise.
Vi havde kun blodbeviserne inde i bilen,
men man ved stadig ikke, hvordan personen døde,
og retsmedicineren kunne ikke med sikkerhed sige,
at personen faktisk var død.
Efterforskningen fortsætter.
På nuværende tidspunkt sigter vi ikke nogen for noget.
Det triste ved det er ikke at vide det så længe.
Det var hjerteskærende.
Lisa var, forståeligt nok, meget ked af
at gå hver dag uden at vide, hvad der skete.
OKTOBER 2014 2 1/2 ÅR SIDEN DRABET PÅ GAVIN SMITH
Selvom der var gået mere end to år,
ville vi ikke give sagen til statsanklageren,
indtil vi havde gjort alt, hvad vi følte, vi kunne.
I oktober 2014
i Palmdales bølgende bakker i Californien
gik en mand og kone tur med deres hund.
Deres hund var uden snor, og den kom tilbage til dem
med det, der lignede en menneskeknogle i munden.
Hvis han lugter noget, han kan lide, så løber han.
Buddy den brune labrador fandt noget, han kunne lide,
i Palmdales bakker med sin ejer.
De ringede til politiet, så de kunne undersøge det.
Betjentene ankom og meldte til drabsafdelingen,
at de havde en overfladisk grav med menneskelige rester.
Når kriminalbetjentene kommer til gerningsstedet,
aner de ikke, hvem personen er.
Nogle gange kan man identificere tænderne.
Hvis resterne er friske nok, kan man tage fingeraftryk,
og i dette tilfælde viste de menneskelige rester
en række operationer, Gavin havde fået gennem årene,
så de kunne fastslå, at det faktisk var Gavins rester.
Vi sendte beviserne fra gerningsstedet til retsmedicineren.
Retsmedicineren begynder undersøgelsen…
UKENDT 298 SENERE IDENTIFICERET SOM SMITH, GAVIN
…ser på røntgenbilleder og danner sig meninger om, hvad de ser…
SKADE PÅ HØJRE UNDERARM
…som var et defensivt sår og brud på hans arm,
som om han blokerer et slag i overensstemmelse med, hvad vi vidste.
Han blev angrebet i bilen.
Det var tydeligt, at han havde et brud på kraniet,
som var forårsaget af et slag med en stump genstand i hovedet.
Vi så fuldstændige orbitale brud…
Han havde fået smadret sine kindben.
At finde Gavin Smith var afgørende for efterforskningen.
Men jeg bekymrede mig for familien. Jeg ville være der for dem.
Det burde være min partner og jeg, der fortæller fru Smith og drengene det.
Jeg husker, Lisa havde ringet
og sagt, at han var blevet fundet.
Altså, jeg følte,
at jeg fik en afslutning, fordi…
Undskyld.
Nu ved man, hvor slemt det var.
Men så ved man, det er slut.
Fordi det er sandt.
Familier har brug for en afslutning.
Og lig giver en afslutning.
Det var ikke den, vi ønskede, men…
…nu ved vi, han ikke kommer tilbage.
Selv med fundet af Gavins lig
er der stadig oplysninger, vi ikke kendte til.
Vi vidste nemlig ikke, hvordan Creech dræbte Gavin Smith.
Vi vidste, at den eneste person, der havde den information,
var Chandrika Creech.
Hvad vi ikke vidste på det tidspunkt
var omfanget af hendes involvering i Gavins død.
Derfor besluttede vi at fortælle hende,
at vi hun ville slippe billigt,
hvis hun gav os en sandfærdig erklæring.
Chandrika gik med til at samarbejde gennem sin advokat.
Hun fortalte os,
at hun havde genoptaget sit forhold til Gavin Smith,
men at de havde ikke sex.
De havde en forbindelse,
og de talte med hinanden i bilen som venner.
Hun sagde, hun trøstede ham efter hans brud,
hun spurgte, hvad han ville gøre, spurgte til hans børn og var en veninde.
Og det var der, døren til bilen blev flået op,
Johnny sprang ind over hende og begyndte at slå ham.
POLITIOPTAGELSE
Hvor mange gange så du Johnny slå Gavin?
-Fem. -Fem?
Hun råbte og skreg,
og hun sagde, at Johnny slog ham i ansigtet igen og igen,
og hun var i stand til at glide ud af døren
og råbte, han skulle stoppe, at han dræber ham.
På et tidspunkt stoppede Johnny, da Gavin var bevidstløs.
Blod overalt, og han så på hende
og sagde: "Hold kæft, ellers er du den næste."
Hun sagde, at hun endelig slap væk derfra.
Johnny blev ved med at slå ham, mens han var bevidstløs.
Jeg tror, Chandy dækkede over det, fordi Chandy var bange for ham.
15. JUNI 2017 5 ÅR SIDEN DRABET PÅ GAVIN SMITH
RETSSAG OM DRAB PÅ FOX-DIREKTØR
Retssagen mod John Creech begyndte i juni 2017.
Planen virkede!
Gavin Smith er død!
Han holdt på denne hemmelighed i over to år.
Jeg argumenterede for juryen:
"Nej, det er ikke et klassisk følelsesdrab,
for faktisk kendte den tiltalte til affæren i lang tid,
og han opsporede, hvor hans kone var,
så han var ikke i følelsesmæssig ubalance,
og han vidste godt, hvad han havde tænkt sig at gøre."
Et vigtigt vidne var selvfølgelig Chandrika,
for hun kunne fortælle historien om, hvordan Gavin blev dræbt.
Han kæmpede ikke imod.
Han skubbede ikke engang. Han bevægede sig slet ikke.
-Så derfor… -Og han stønnede.
John Creech tog vidneskranken
og sagde, at han kom i slagsmål med Gavin.
Han slog mig og hev i min sweater.
Han holdt om min hals og kvalte mig.
Han maste mit hoved mod loftet og stak tomlen i mit øje.
Jeg hænger ud af bilen, mens han kvæler mig og prikker mig i øjet.
John Creech påstod, at Gavin Smith havde en hammer.
John Creech vidnede, at han overmandede ham og tog den.
Til sidst fik han overtaget og dræbte Gavin ved et uheld,
men det var i selvforsvar.
Og til sidst tog han
det værktøj eller den genstand
med hjem til sit hus og smed den i naboens have.
Du besluttede ikke at ringe 911. Er det korrekt?
Jeg tog den beslutning.
Det lever jeg med hver dag.
Jeg mener, at han løj om alt, hvad han sagde.
3. JULI 2017 3 UGER INDE I RETSSAGEN
Juryen finder den tiltalte, John Creech,
ikke skyldig i manddrab på Gavin Smith.
Dommen, der faldt,
var ikke skyldig i manddrab, overlagt mord.
Juryen finder den tiltalte, John Creech,
skyldig i uagtsomt manddrab på Gavin Smith.
Skyldig i uagtsomt manddrab i staten Californien.
Fuck det.
Det var overlagt, planlagt og beregnet, og han dræbte ham.
Hver gang man hører en dom, der ikke er den, man ønskede,
bliver man helt tom og trist.
Dommeren sagde,
at han var uenig i juryens kendelse
og mente, at anklagemyndigheden havde bevist, at det var mord.
Enhver anden person i denne retssal
ville have ringet 911 og søgt lægehjælp,
og det gjorde du ikke.
Jeg tror, det er, fordi du er en kold og ond person.
Han ville idømme den tiltalte den maksimale straf,
som var 11 år.
FOX-DIREKTØRS MORDER FÅR MAKSIMAL STRAF PÅ 11 ÅR
Jeg tænkte: "Han får 30, 40 år, ikke?"
Det var jo overlagt.
Og så få 11 år? Det virkede slet ikke som retfærdighed.
Jeg blev så sur igen.
Jeg var så vred.
Jeg var rasende. For Gavin ville ikke få retfærdighed.
Den gode nyhed var, at han blev efterforsket
for nye narkorelaterede anklager
og senere retsforfulgt for transport og salg af narkotika.
Han fik omkring 26 år for de føderale anklager.
Det skyldtes hovedsageligt, at han var tidligere dømt.
Han endte med at få mere end 40 år i alt.
Det er en trøst for Lisa og hendes børn.
Og det faktum, at han fik lang tid som fængslet,
hvilket var meget fortjent.
Der var mange ting ved ham,
der var ret fantastiske.
Ikke?
Ikke alle er perfekte, og det var han langtfra.
Han var mange ting.
Men han var en fantastisk person.
Han tog for sig af livet, og han gjorde noget ud af det.
Det er trist og tragisk, men jeg fortryder ikke noget i denne sag.
Jeg tror ikke, der er mange efterforskere i vores bygning,
der havde gjort halvdelen af, hvad vi gjorde.
Det hele kan koges ned til passion og pligtfølelse.
Vores job er at finde sandheden og fakta og bringe folk for retten.
Det er det, vi gør. Det var det, vi meldte os til.
I NÆSTE AFSNIT
Den 20. august får jeg et opkald fra Bruce,
og han siger, at hans kone Jana har været forsvundet siden den morgen.
Ligesom i Gavin Smith-sagen
er det vigtigt at se på alle, der har tætte forbindelser.
Man skal se på alle sammen.
Hvem ville såre hende? Havde hun fjender?
Bruce sagde, at nogen måske bortførte Jana på grund af Jana far.
Hendes far var en meget fremtrædende politiker i Californien.
Måske stak hun af.
Måske var der en udenomsægteskabelig affære.
Hun ændrede sit ydre image.
Hun havde fået lavet sine tænder.
Noget virker forkert. Det virker mistænkeligt.
Hun er en sød og venlig pige.
Ingen havde nogen grund til at gøre det her.
Tekster af: Martin Larsen l at gøre det her.